Partiopäällikkö, ottakaa komento.
On velvollisuuteni kertoa, että tämä tehtävä on minusta edesvastuuton -
ja loukkaa niitä veljiä, jotka kuolivat taistelussa villejä vastaan.
Kiitän suorapuheisuudesta.
Turvallista matkaa, komentaja. - Kiitos, Sam.
Ai niin...
Lohikäärmelasia. Tapoin sillä valkean kulkijan.
Toivon, ettet tarvitse sitä. - Niin minäkin.
Siinä hän on!
Tuo nauru! Egg...
Egg nauroi noin. Se on varhaisimpia muistojani.
Hänen pikkuveljensä Aegon. Hänestä tuli kuningas.
Sitä ennen hän oli iloinen veikko. Aivan kuten tämäkin.
Vie poika etelään, Neilikka.
Ennen kuin on myöhäistä.
Odota, Theon. - En ole Theon, vaan Löyhkä.
Auta minua.
Olet nyt hänen vaimonsa. Tee niin kuin hän käskee.
Muuten hän satuttaa sinua. - Hän satuttaa minua joka yö.
Päivisin olen lukittuna tänne ja illalla hän tulee ja...
Pahempaa ei voi ollakaan. - Voi. Aina voi mennä pahemmaksi.
Mitä hän teki sinulle? Petit perheeni! Sinun täytyy auttaa!
Hän näkee meidät. Et tunne häntä.
Suvullani on yhä ystäviä täällä. He pelastavat minut merkistäni.
Sytytä tämä kynttilä rauniotornin ikkunaan. Lupaa se, Theon.
Minun nimeni on Löyhkä!
Sinun nimesi on Theon Greyjoy.
Olet Balon Greyjoyn poika, Rautasaarten valtias. Kuuletko?
Theon.
Lupaa minulle.
Mitä nyt, Löyhkä?
Egg? Egg?
Äiti etsii sinua.
Egg?
Mene nukkumaan, Sam. Sinun täytyy pitää hänestä puhe huomenna.
Et sinä sitä voi tietää. - Nuku vähän. Minä vahdin häntä.
Minäkin jään. Hän on aina ollut hyvä minulle. En voi jättää häntä nyt.
Egg!
Egg...
Näin unta, että olin vanha.
Hänen nimensä oli Aemon Targaryen. Hän tuli Kuninkaansatamasta.
Hän oli Kastellin mestari ja Yövartion uskollinen veli.
Viisaampaa, lempeämpää ja ystävällisempää miestä ei ollutkaan.
Hänen palvelusaikanaan Muurilla nähtiin tusina komentajaa -
ja hän neuvoi heitä kaikkia.
Hänessä virtasi lohikäärmeiden veri, mutta nyt hänen tulensa on sammunut.
Ja nyt hänen vartionsa päättyy. - Ja nyt hänen vartionsa päättyy.
Sinulta käy ystävät vähiin, Tarly.
Kaunis vaimoni.
Kun isä kertoi avioliitostamme, odotin lihavaa ja parrakasta otusta.
Ilahduin kovasti, kun näin sinut. Olet tehnyt minut onnelliseksi.
Stannis Baratheon ratsastaa kohti Talvivaaraa.
Hän on arvostettu komentaja -
ja hänen joukkonsa ovat uskollisia ja kokeneita.
Hän on palkannut tuhansia ulkomaisia palkkamiekkoja -
mutta tämä lumimyrsky on meille oikea onnenpotku.
Väkemme on tottunut taistelemaan kylmässä.
Stannisin armeija joutuu kärsimään lumihangessa.
Jonain päivänä olen Pohjoisen vartija ja sinä olet valtiattareni.
Mutta eikö äitipuolesi ole raskaana? - Mitä siitä?
Mitä jos hän saa pojan? - Sitten saan pikkuveljen.
Hänestä tulisi perijä. - Minä olen lordi Boltonin esikoinen.
Sinä olet äpärä. Jalosyntyisen perimisoikeus on aina vahvempi.
Minut on julistanut täysiveriseksi... - Tommen Baratheon? Myöskin äpärä.
Äpärät voivat nousta korkealle. Kuten velipuolesi, Jon Nietos.
Hän syntyi Talvivaaran äpäräksi -
mutta nyt hän on Yövartion komentaja.
Etkö tiennyt sitä? Hän on pärjännyt varsin hyvin.
Melkein unohdin, miksi pyysin sinut mukaani. Tule.
Ystäväsi Pohjoisesta.
Löyhkä kertoi, että halusit lähteä. Minkä tähden?
Talvivaara on kotisi ja minä olen miehesi.
Sitkeä muori. Yleensä kaikki puhuvat, kun alan nylkeä heitä, mutta tämä...
Hänen sydämensä petti ennen kuin pääsin kasvoihin asti.
Me Pohjoisen ihmiset olemme kovaa sakkia.
Viekää vaimoni takaisin kammioonsa. Täällä on liian kylmä ladylle.
Älä tuhlaa kynttilöitäsi. Yöt ovat nyt kovin pitkiä.
Yöllä kuoli 40 hevosta ja illan tullen kuolee lisää.
Ruokakin loppuu, eikä lisää saada ennen kuin lumisade lakkaa.
Mitä muuta? - Myrskyvarikset häipyivät yöllä.
500 miestäkö?
Palkkamiekat ovat uskollisia vain kullalle.
Talvivaara on vielä kaukana, emmekä voi jatkaa tässä säässä.
Nyt ei ole meidän aikamme. Palataan Mustalinnaan ja...
Peräännyin Kuninkaansatamasta.
Jos peräännyn taas, minusta tulee "pakenijakuningas".
Talvi tekee tuloaan. Starkien motto on nyt fakta.
Jos palaamme Mustalinnaan, vietämme talven siellä.
Ja kuka tietää montako vuotta tämä talvi kestää?
On parempi odottaa oikeaa hetkeä.
Se on nyt, ja aion satsata kaiken. Muuten häviämme.
Marssimme joko kohti voittoa tai tappiota -
mutta ainoa suunta on eteenpäin.
Teidän korkeutenne.
Olen luottanut näkyihisi ja ennustuksiisi jo vuosia.
Näittehän te sen itsekin liekeissä, kuninkaani. Suuren taistelun lumessa.
En tiedä mitä näin. - Luottakaa itseenne.
Luotatko sinä itseesi? - Luotan Herraan.
Oletko varma?
Olen nähnyt itseni kävelemässä Talvivaaran muurilla.
Olen nähnyt nyljetyn miehen lipun laskemisen maahan.
Mutta joskus voiton takaamiseksi täytyy antaa uhreja.
Olen näyttänyt kuninkaan veren voiman -
Robb Starkin ja Joffrey Baratheonin kohtaloiden kautta.
Robertin äpärä ei ole täällä. - Ei, meillä on joku vielä parempi.
Tytön suonissa virtaa teidän verenne.
Oletko seonnut? - Epäilettekö minua vieläkin?
Kaiken näkemänne jälkeenkin? - On oltava jokin toinen keino.
On vain yksi. Teidän on noustava kuninkaaksi ennen pitkää yötä.
Vain te voitte johtaa elävät kuolleita vastaan.
Koko elämänne on ollut valmistautumista tähän.
Hän on tyttäreni.
Häivy!
Täällä on aina syötävää. - Lampaanpaisti kyllä maistuisi.
Kaunotar Muurin takaa.
Minne matka? Emmekö ole paksukaista komeampia?
Onko hän nätti oikeasti, vai vain siksi, että on ainoa tyttö täällä?
Pussaisin häntä Valkeasatamassakin.
Anna pusu, tyttö. - Antakaa minun olla.
Yksi pusu vain. Muurilla on yksinäistä.
Älä ala riehumaan. Haluamme vain vähän hellyyttä.
Näpit irti hänestä. Veli Derek ja veli Brant, teillä on vartiovuoro.
Tappaja-Sam. Surmaatko minutkin? - Kätesi tärisevät.
Neilikka, mene huoneeseesi ja lukitse ovi.
Minä varoitan. - Antaa tulla!
Sam!
Valehteleva paska! Sinäkö muka tapoit valkean kulkijan? Läskiperse!
Nouse ylös!
Tämä sikako on sankarisi? - Antakaa hänen olla!
Sinähän olet kovapäinen villiemakko!
Tule tänne! - Sam!
Sam!
- No niin...
Älä liiku.
Käännä hänet ympäri.
Käskin antaa hänen olla.
Pääset kohta hengestäsi. - Jon Nietos ei ole täällä.
Tapoin valkean kulkijan ja thennin. Enköhän pärjää teillekin.
Sam!
Olen ihan kunnossa. Vähän vain huimaa.
Ensi kerralla annat asian olla. - En varmasti. He olisivat...
En tiedä mitä he olisivat tehneet.
Ilman Aavetta he olisivat tappaneet sinut.
He alkoivat väsyä. Tilanne oli hallinnassani.
Älä ole tyhmä, Sam. Et ole mikään taistelija.
Millainen mies olisin, jos olisin vain juossut pakoon?
Lupaa pitää huolta pikku-Samista, tapahtui mitä tahansa.
Totta kai pidän.
Pidän huolta sinustakin.
Tarvitsen lisää vettä.
Jäisit vielä. Ole kiltti.
Satutanko minä sinua?
Oletko varma?
Voi pojat...
Harvinainen löytö taistelumonttuihin.
Ei mikään katuretku tai känninen merirosvo.
Tämä on ritari Westerosista. Hän osaa käyttää miekkaa ja peistä.
Hän taisteli hirvikuningas Robertin rinnalla.
Piikin valtauksessa hän surmasi 50 miestä liekehtivällä miekallaan.
Hän tappoi khal Drogon kaksintaistelussa.
Hän myi itsensä orjaksi maksaakseen velkansa.
Lähtöhinta on 12 kultakunniaa.
13. Tuleeko 14?
15? 15 kultakunniaa.
Kuulenko 16?
20. - Myyty!
Odottakaa! Ostakaa minutkin. - Miksi?
Me olemme parivaljakko. Minäkin olen suuri taistelija.
Pakko myöntää, että hän on hauska.
Lopeta! Lopeta!
Totta puhut. Hän on hauska.
Kiitos, herrani.
Herrani, Meereen on kuulemma nykyään vapaakaupunki.
Taisteluorjia ei hyväksytä siellä, mutta palkatut, vapaat miehet...
Siinä on palkkasi, vitsiniekka. Se riittää loppuiäksesi.
Koska Meereenin kuningas tulee viemään paikkani?
Älä naurata.
Avioliittoni Hizdahrin kanssa on poliittinen ja hän ymmärtää sen.
Harpyijan pojat lakkasivat tappamasta johtajan päästyä kuninkaaksi.
Oletko mustasukkainen?
Puhuisinko muka miehestä pahaa vain siksi, että hän on kilpailijani?
Melko varmasti.
Olet oikeassa. Motiivini ovat täysin epäpuhtaat.
Olen silti oikeassa.
Sanoit itse, etten voi taistella sekä omia että ulkopuolisia vastaan.
Kun ulkopuoliset viholliset tulevat, kaupungin on oltava puolellani.
Ei ole vaihtoehtoja.
Jopa orjilla on vaihtoehtoja: kuolema tai orjuus.
Mitä muuta voisin sitten tehdä?
Ota minut mieheksesi.
Vaikka haluaisinkin tehdä jotain niin epäviisasta, en voisi.
Miksi et? Olet kuningatar. Voit tehdä mitä haluat.
En voi.
Sitten olet ainoa ihminen Meereenissä, joka ei ole vapaa.
Tiedän, että tehtäväni on palvella eikä neuvoa.
Mutta saanko esittää vielä yhden ehdotuksen?
Tietysti.
Kun suurten kisojen päivä koittaa -
kerää yhteen kaikki entiset isännät -
ja teurasta heidät kaikki.
Olen kuningatar, en teurastaja.
Kaikki hallitsijat ovat joko teurastajia tai lihaa.
Sinä siellä! Missä on yliseptoni, Ylivarpunen -
tai mikä sen narrin titteli onkaan?
Pakko myöntää, ettei se vedä vertoja Okakuningattarelle.
Sinun tulisi nousta ylös, kun puhuttelet ladya.
Teidän tulisi polvistua jumalten edessä.
Älä viisastele, pikkumies.
Minun verukkeeni ovat polvet. Entä teidän?
Lonkat.
Vai että oikein kansanmies?
Se on vanha kikka, tylsä ja epäuskottava.
Kansanmies, joka hoitaa Cersein likaiset työt.
Kansa tekee aina likaiset työt.
Jätä saarnat väliin, haistan huijarin kaukaa.
Hyödyllinen taito. - Tulin puhumaan lapsenlapsistani.
He vannoivat pyhän valan ja valehtelivat.
Isä tuomitsee jokaisen, niin lordin lapset kuin kalastajankin.
Joka Hänen lakejaan rikkoo, saa rangaistuksen.
Älä käännä selkääsi minulle. - Täällä te ette määrää.
Mitä haluat? Kultaako?
Teen sinusta kaikkien aikojen rikkaimman septonin.
Mitä sitten? - Tämä on varmasti outoa teille.
Uskotte, että kaikilla on salaisia motiiveja, jotka osaatte selvittää.
Mutta minä palvelen jumalia, ja he vaativat oikeutta.
Ilmoittavatko he tahtonsa korppien vai hevosten välityksellä?
"Seitsenkärkisen tähden" kautta. Jos teillä ei ole sitä, annan omani.
Olen minä sen lukenut.
Sitten muistanette sodomiaa ja vääriä valoja koskevat kohdat.
Lapsenlapsenne tuomitaan samoin kuin kaikki pyhiä lakeja rikkoneet.
Puolet tämän likaisen kaupungin väestä rikkoo pyhiä lakeja.
He ovat murhaajia, varkaita ja raiskaajia.
Aiotko tosiaan rangaista Lorasta jonkun hinttarin panemisesta -
ja Margaerya veljen puolustamisesta? - Aion.
Jumalten laki on kaikille sama. - Olkoon sitten niin.
Mutta kun Tyrellin huone lakkaa lähettämästä viljaa, kansa nääntyy.
Ja minä pidän huolen siitä, että nälkäiset tietävät kenen syytä se on.
Oletteko koskaan kylvänyt viljaa pellolle, lady Olenna?
Oletteko kerännyt satoa? Onko kukaan Tyrelleistä kerännyt?
Vauraus ja vaikutusvalta on tehnyt teistä puolisokean.
Teitä on vähän, meitä on paljon.
Ja kun enemmistö lakkaa pelkäämästä vähemmistöä...
Lady Olenna.
Et auta Margaerya näkemällä nälkää.
Hän istuu vankisellissä, enkä minä voi tehdä mitään!
Minä olen kuningas! Kuningatar on vangittu, enkä voi tehdä mitään!
Olitpa kuka tahansa tai miten vahva tahansa -
on asioita, joille et mahda mitään.
Tapahtumia, joita ei voi ennakoida tai estää.
Älä syytä itseäsi kohtalosta.
Isäsi, veljesi, isoisäsi...
Olin kuningatar, mutta mitä olisin voinut tehdä?
Pitelin heitä heidän kuollessaan ja suutelin heidän kylmiä otsiaan.
Kutsun armeijan apuun. Valtaan septin ja tapan ne kaikki!
Aloitan vaikka sodan, jos on pakko.
Tiedät hyvin, kuka sen sodan ensimmäinen uhri olisi.
Rakastan häntä.
Rakastan häntä -
mutta en voi auttaa häntä.
Emme saa vaipua epätoivon valtaan.
Puhun Ylivarpuselle. - Anna minun tehdä se.
Kuningas ei saa alentua neuvottelemaan fanaatikon kanssa.
Yritätkö auttaa Margaerya? - Häntä ja hänen veljeään.
Sinun onnellisuutesi on minulle tärkeintä.
Tiedän. - Et tiedä.
Et voi mitenkään tietää, ennen kuin saat omia lapsia.
Tekisin mitä tahansa vuoksesi tai suojellakseni sinua.
Polttaisin kaupunkeja maan tasalle.
Vain sinulla on minulle merkitystä.
Sinulla ja sisarellasi. Syntymästänne saakka.
Oma poikani...
Ainoa poikani.
Prinssi Doran toivoo, että ette ole enää huolissanne prinsessasta.
Näytit erilaiselta lähtiessäni. Sinulla oli enemmän tukkaa.
Ja enemmän käsiä.
Miten Trystane voi? - Hän toipuu kyllä.
Anteeksi. Se ei ollut tarkoitus. - Miksi niin kävi ylipäätään?
Äitisi on huolissaan sinusta.
Olet vaarassa. Vien sinut kotiin. - Tämä on minun kotini.
En halunnut tänne, mutta tottelin äitiä.
Ja nytkö hän pakottaa minut palaamaan?
Tilanne on hyvin mutkikas. - Eipäs, vaan yksinkertainen.
Rakastan Trystanea. Menemme naimisiin ja jään tänne.
Nyt en ymmärrä... - Et tietenkään, koska et tunne minua.
Veljet, oi veljet On matkani päättynyt
On dornelainen henkeni riistänyt
Mutta väliäkö sillä Täytyy kaikkien kuolla
Ja olen saanut dornelaisen vaimoa nuolla
Niin, olen saanut dornelaisen vaimoa nuolla
Hänellä on hyvä ääni. - Onneksi hän on laulaja.
Olisimme olleet pulassa, jos hän olisi taistelija.
Minä en satuta naisia.
Moni voittamamme mies sanoo noin. - Ette te minua voittaneet.
Miten kätesi voi? - Loistavasti.
Olisi synti lähteä Dornesta ilman uutta arpea.
Luuletko lähteväsi Dornesta? - Ei tässä kiirettä ole.
Täällä on kauneimmat naiset. - Kiitos.
Puhuin Dornen naisista, en teistä.
Enkö muka ole kaunein koskaan näkemäsi nainen?
Olen nähnyt aika paljon naisia.
Sano yksikin minua kauniimpi.
Mietitäänpä. Kuninkaansatamassa oli eräs mielettömän upea...
Oli eräs mikä?
Puhuit Kuninkaansatamasta. - Puhuinko?
Siellä oli minua kauniimpi nainen. - Oli vai? Ei kyllä nyt tule mieleen.
Miten kätesi nyt voi? - Taidat tykätä minusta, kun kyselet.
Entä pääsi?
Minun pääni... Minun päänikö?
Et halua tietää, mitä päässäni pyörii.
Nenästäsi vuotaa verta.
Ei tämä mitään. Johtuu kuivasta ilmasta.
Tikarini terässä oli erikoissalvaa Asshaista.
Sen nimi on "Pitkät jäähyväiset".
Se vaikuttaa hitaasti, mutta jos pisarakaan koskettaa ihoa -
olet kuoleman oma.
Tässä on ainoaa vastalääkettä.
Kuka on maailman kaunein nainen?
Anteeksi, kuka?
Sinä.
Älä pudota tätä.
Minusta sinäkin olet oikein komea.
Olen pahoillani tapaamispaikasta. - Etkä ole.
Tämä tuntui turvallisimmalta. - Eipä ollut asiakkaillesi.
Tämä oli vertaansa vailla oleva paikka.
Täällä tyydytettiin haluja, joita ei edes ollut ennen kuin keksimme ne.
Olet aina ollut kovin täynnä itseäsi.
Menneet ovat menneitä. Vain tulevaisuudesta kannattaa puhua.
Tyrellin suvun tulevaisuudesta. - Et sinä minun suvustani välitä.
Olisi pitänyt arvata sinun palanneen, kun asiat alkoivat mennä pieleen.
Voin vannoa... - Vannon, että kohtalomme on sama.
Murhasimme yhdessä kuninkaan.
Jos sukuni tuhoutuu, paljastan kaiken.
Ja jos minulle sattuisi jokin "vahinko" -
täällä sinun rikotussa lihakaupassasi -
sinun jäännöksiäsi ei koskaan edes löydettäisi.
Kiistätkö osallisuutesi tähän? - Cersei kutsui minut tänne.
Oli pakko tulla. - Mitä hän halusi?
Hallussani olleita tietoja.
En voinut vaieta tai valehdella.
Mutta minulla on muutakin tietoa, josta hän ei tiedä mitään.
Ja kuten sanoitte, intressimme ovat yhteneväiset.
Minulla on teille lahja. - Millainen lahja?
Annoin Cerseille samanlaisen. Komea, nuori mies.
Monet hyvät taistelijat ovat kuolleet suuriin kisoihin pyrkiessään.
Jos teette heille tänään seuraa, asemanne vain paranee nykyisestä.
Mutta jos satutte voittamaan -
saatte taistella Daznakin suuressa montussa kuningattaren edessä.
Eli kävi miten kävi, jumalat ovat hymyilleet teille.
Tänään elämällänne on ensi kerran jotain merkitystä.
Sinä, sinä ja sinä.
Te kaksi.
Sinä, sinä ja sinä.
Valar morghulis. Valmistautukaa!
Kisojen katsominen on tarpeeksi paha. - On ikivanha perinne -
että hallitsija käy tervehtimässä taistelijoita tunneleissa.
Liikettä!
Teidän korkeutenne ja Teidän tuleva korkeutenne. Tämä on kunnia.
Seisokaa suorana.
Seiso suorana, tuo on kuningatar!
"Taistelemme ja kuolemme teidän kunniaksenne, oi mahtava kuningatar."
Taistelemme ja kuolemme teidän kunniaksenne, oi mahtava kuningatar!
Olen nähnyt tarpeeksi. - Teidän korkeutenne.
On tapana jäädä loppuun asti. - Olen myötäillyt jo tarpeeksi.
Mitä sinä teet?
Odota vuoroasi, saasta!
Viekää hänet pois silmistäni. - Khaleesi... Antakaa hetki aikaanne.
Toin teille lahjan! - Se on totta.
Hän toi.
Kuka sinä olet? - Minä olen se lahja.
Hauska tavata, Teidän korkeutenne.
Nimeni on Tyrion Lannister.
Tämähän on kauheaa. Ei tällainen käy.
Saatko edes tarpeeksi ruokaa?
Toin sinulle hirvenlihaa. Se on aika hyvää.
Söin sitä eilen illalliseksi.
Teimme kaikkemme heti kun veljesi vangittiin.
Tommen meni itse septiin puhumaan Ylivarpuselle.
Mutta kirkko ei kuuntele järkeä. - Tiedän, että sinä olet tämän takana.
Teemme kaikkemme puolestanne. Vannon sen seitsemän jumalan nimeen.
Valehteleminen on sinulle helppoa. Kaikki sen tietävät.
Mutta viattomuus, säädyllisyys ja huolehtivaisuus -
ovat valitettavasti liian vaikeita sinulle.
Ehkä juuri siksi poikasi oli niin innokas hylkäämään sinut vuokseni.
Olet poissa tolaltasi ja ajattelet sekavia.
Puhutaan, kun olet rauhoittunut.
En halua nähdä sinua enää. - Toivottavasti muutat mielesi.
Monet tulevat kuulemma hulluiksi Punalinnan mustissa selleissä.
Mutta eristyksesi päättyy, kun oikeudenkäyntisi alkaa.
Mene pois.
Niin, minun täytyy lähteä. Poikani tarvitsee minua enemmän kuin koskaan.
Häivy, senkin kuvottava akka!
Nuku hyvin, sisko.
Kiitos, Boake.
Tapasitteko hänet? - Kyllä. Selli vaikutti kelvolliselta.
Mitä seuraavaksi tapahtuu?
Hän ja hänen veljensä ovat rikoksesta epäiltyjä.
Oikeudenkäynnissä selvitetään, ovatko he syyllistyneet tekoihin -
jotka rikkovat kirkon käskyjä.
Ketkä ovat tuomareina? - Seitsemän septonia.
Kuten aina oikeudenkäynneissä ennen Targaryeneja.
Oletteko te yksi heistä? - Kyllä.
Jos he tunnustavat tekonsa ennen oikeudenkäyntiä...
He saisivat Äidin armon. - Mitä se tarkoittaa?
Se riippuu olosuhteista ja tekojen vakavuudesta.
Kiitos, yliseptoni, että annatte heille oikeudenmukaisen tuomion -
seitsemän silmissä.
Tiesittekö, että tämä kappeli on kaupungin vanhimpia rakennuksia?
Olen tainnut kuulla sen joskus.
Baelor rakennutti septinsä sen ympärille.
Mutta täällä palvottiin jumalia jo kauan ennen häntä.
Kuka tämän alttarin veisti? - Valitettavasti en tiedä.
Kukaan ei tiedä. Siinä ei ole nimeä, kuten ei muuallakaan kappelissa.
Paikan rakentajat säästivät jälkipolvet turhamaisuudeltaan.
Toisin kuin Baelor kultaisine hirvityksineen.
Heidän uskonsa oli puhdasta.
Jos riisutaan kulta ja koristeet, ja kaadetaan patsaat ja pylväät -
vain tämä jää jäljelle.
Jotakin yksinkertaista.
Vankkaa.
Ja aitoa.
Tyrellit riisutaan hepenistään.
Heidän valheensa kaadetaan ja todellinen luontonsa paljastetaan.
Mutta niin käy meille kaikille, niin ylhäisille kuin alhaisillekin.
Mitä mahdammekaan löytää, kun riisumme teidän hepenenne?
Luoksemme tuli eräs nuori mies, ruumis ja sielu särjettyinä.
Hänellä oli paljon riisuttavaa.
Paljon turhaa painolastia.
Mutta pala palalta hän kevensi mieltään.
Hän päästi irti turhamaisuudesta, ylpeydestä ja synnistä.
Nyt hänen sielunsa on niin kevyt -
että hän leijuu seitsemässä taivaassa kuin lintunen.
Ja hänellä oli paljon kerrottavaa teistä.
Pois tieltä.
Päästä heti irti.
Käskekää hänen päästää irti! Minä olen kuningatar!
Hullujako te olette? Irti minusta!
Näpit irti! Oletteko seonneet?
Minä olen kuningatar!
Katso minua!
Katso kasvojani.
Se on viimeinen asia, jonka näet ennen kuolemaasi.
Suomennos: Niko Kiiskinen BTI Studios